作者：张炎
词牌/韵律：台城路・齐天乐

paragraphs: 云多不记山深浅，人行半天岩壑。
旷野飞声，虚空倒影，松挂危峰疑落。
流泉喷薄。
自窈窕寻源，引瓢孤酌。
倦倚高寒，少年游事老方觉。
幽寻闲院邃阁。
树凉僧坐夏，翻笑行乐。
近竹惊秋，穿萝误晚，都把尘缘消却。
东林似昨。
待学取当年，晋人曾约。
童子何知，故山空放鹤。